Bushe Caliba fye Bwino Umwaume no Mwanakashi nga Balitemwana Ukulaikala Pamo Nangu Tabaupana?
Icasuko ca mu Baibolo
Baibolo yalilanda bwino bwino ukuti “
aba bulalelale . . . Lesa akabakanda.” (AbaHebere 13:4) Ishiwi lya ciGriki ilya kuti por‧nei′a, ilyo bapilibula ati “ubulalelale,” lilanda na pa kulaala no muntu uo mushilaupana nankwe. Kanshi Lesa tafwaya abantu abashaupana ukulaikala pamo, nangu ca kuti balapanga ukuupana.
Inga nga ca kuti umwaume no mwanakashi nabatemwana sana? Na lyo line, Lesa afwaya ukuti intanshi baupana e lyo batendeka ukulaala pamo. Lesa e watupangile ukuti tuleba ne citemwiko. Imibele iikalamba iyo Lesa akwata kutemwa. (1 Yohane 4:8) Kanshi alishiba ico alandila ukuti abaupana fye e balingile ukulaala pamo.
bem_Latn bem_Latn bem_Latn bem_Latn bem_Latn